Robert Falcon Scott

Robert Falcon Scott (Devonport, Erresuma Batua, 1868ko ekainaren 6a - Antartika, 1912ko martxoaren 29a) Britainiar Itsas Gudarostea edo Royal Navyko kapitaina izan zen eta Hego Polora iristeko asmoz Antartikara bi espedizio zuzendu zituen.

Aurreneko espedizioa Discovery itsasontziaren barnean 1900 eta 1904 artean burutu zen eta Rosseko Itsasoa delakoan Edward VII.aren Lurra izenarekin bataiatu zuen eskualdea deskubritzeko aukera eskaini zion. Bigarren espedizioan, 1910 eta 1912 artean eta Terra-Nova itsasontzi barnean, 1912ko urtarrilaren 17an Hego Polora iritsi zen, halere Roald Amundsen norvegiar esploratzailea baino hilabete bat beranduago. Scott eta bere lau bidaideak itzulerako bidean ekaitz batean hil ziren. Beren gorpuak eta espedizioaren azken egunetako nondik-norakoak azaltzen ziren egunkaria 1912ko azaroaren 12an aurkitu zuten.

Zinema 
 Scott of the Antarctic (1948. "Scot Antartikakoa")

Kanpo estekak 

 Artikulua Argian

Devondarrak
Ingalaterrako esploratzaileak
Terra Nova espedizioa
Goseak hildakoak
Antartikaren esploratzaileak
Ohorezko Legioko ofizialak
Royal Navyko ofizialak